**ชื่อเรื่องภาษาไทยใช้ฟอนต์ไทยสารบรรณ (ขนาดตัวอักษรให้สามารถอ่านได้ในระยะ 1.5 เมตร)**

**ชื่อเรื่องภาษาอังกฤษใช้ฟอนต์ไทยสารบรรณ (ผู้นำเสนอจัดทำโปสเตอร์ขนาด กว้าง 80 ซม. X สูง 120 ซม.)**

**ชื่อผู้วิจัย ฟอนต์ไทยสารบรรณ ไม่ต้องใส่คำนำหน้าและตำแหน่งวิชาการ**

สังกัด หรือ หน่วยงาน ไม่ต้องระบุตำแหน่ง

e-mail: ใช้ฟอนต์ไทยสารบรรณ

**บทคัดย่อ**

เนื้อหาของบทคัดย่อ ใช้ font TH SarabunPSK โดยให้เขียนเป็นร้อยแก้ว เน้นเฉพาะเนื้อหาที่สำคัญ ให้ครอบคลุมวัตถุประสงค์ กลุ่มตัวอย่างหรือประชากร เครื่องมือวิจัย สถิติที่ใช้ในการวิเคราะห์ข้อมูล และผลการวิจัย

**คำสำคัญ:** ควรเลือกคำสำคัญที่เกี่ยวข้องกับบทความ ประมาณ 3-5 คำ เป็นภาษาไทย ซึ่งตรงกับคำสำคัญในภาษาอังกฤษ เช่น รูปแบบบทความ, ขนาดตัวอักษร, รูปแบบตัวอักษร

**ABSTRACT**

เนื้อหา ABSTRACT ใช้ font TH SarabunPSK ต้องสอดคล้องกับบทคัดย่อภาษาไทย

**Keywords:** ควรเลือกคำสำคัญที่เกี่ยวข้องกับบทความ ประมาณ 3-5 คำ เป็นภาษาอังกฤษ ซึ่งตรงกับคำสำคัญในภาษาไทย

**บทนำ**

อธิบายถึงความเป็นมาและความสำคัญของปัญหาวิจัย เป็นการเขียนสาระที่แสดงให้เห็นว่าเรื่องที่ทำวิจัยมีภูมิหลังหรือที่มาของปัญหาอย่างไร ซึ่งอาจอ้างอิงแนวคิด ทฤษฎี และงานวิจัยที่ผ่านมาประกอบ และนำเข้าสู่ประเด็นปัญหาที่ต้องการจะศึกษาวิจัย พร้อมทั้งชี้ให้เห็นว่าประเด็นปัญหาที่ต้องการจะค้นคว้าหาคำตอบนั้นมีความสำคัญอย่างไร ทำไมจึงต้องทำวิจัย ถ้าไม่ทำจะเกิดผลเสียอย่างไร

วัตถุประสงค์การวิจัย

เป็นการบอกจุดมุ่งหมายที่นักวิจัยต้องการค้นคว้าหาคำตอบตามปัญหาวิจัย ซึ่งเขียนอยู่ในรูปของประโยคบอกเล่า โดยใช้ภาษาสื่อสารที่ชัดเจนตรงประเด็นถึงสิ่งที่นักวิจัยต้องการจะทำ เช่น เพื่อศึกษา เพื่อสำรวจ เพื่อเปรียบเทียบ เพื่อวิเคราะห์ เพื่อสังเคราะห์ เพื่อพัฒนา เพื่อประเมิน อาจเขียนแยกเป็นข้อ ๆ ตามลำดับความสำคัญ

**สมมติฐานการวิจัย (ถ้ามี)**

เป็นการคาดคะเนคำตอบของปัญหาการวิจัย ซึ่งได้จากการทบทวนเอกสารที่เกี่ยวข้องหรือจากการสำรวจเบื้องต้น

**วิธีดำเนินการวิจัย**

อธิบายขั้นตอนการวิจัยด้วยภาษาที่เข้าใจง่าย โดยกล่าวถึงวิธีดำเนินการวิจัยใน 3 ประเด็น ดังนี้

1. ประชากรและกลุ่มตัวอย่าง เป็นการอธิบายถึงประชากรที่ทำการศึกษา การกำหนดขนาดกลุ่มตัวอย่างและวิธีการสุ่มตัวอย่าง โดยระบุจำนวนที่ชัดเจน

2. เครื่องมือที่ใช้ในการเก็บรวบรวมข้อมูล รายละเอียดในส่วนนี้ผู้วิจัยควรแสดงขั้นตอนโดยละเอียดว่าผู้วิจัยสร้างเครื่องมือและตรวจสอบคุณภาพอย่างไร พร้อมระบุค่าคุณภาพให้ชัดเจน พร้อมทั้งอธิบายการนำเครื่องมือไปเก็บรวบรวมข้อมูล

3. การวิเคราะห์ข้อมูลและสถิติที่ใช้ เป็นการบอกแนวทางกว้าง ๆ ในการวิเคราะห์ข้อมูลว่าดำเนินการอย่างไร ตลอดจนเทคนิคทางสถิติที่เลือกใช้ควรสอดคล้องกับวัตถุประสงค์การวิจัย

**ผลการวิจัย**

อธิบายถึงสิ่งที่ได้จากการศึกษาหรือวิจัย ผลที่ไดจากการวิเคราะห์ข้อมูล และการแสดงผลการทดสอบสมมติฐาน ซึ่งการรายงานผลการวิจัยนั้น ควรยึดวัตถุประสงค์ และสมมติฐานของการวิจัยเป็นหลัก เพื่อชี้ให้เห็นว่าผลการวิจัยไดบรรลุวัตถุประสงค์อย่างไรบ้างและสอดคลองกับสมมติฐานที่วางไวหรือไมอย่างไร โดยเสนอหลักฐานข้อมูลอย่างเป็นระเบียบและเข้าใจง่าย เช่น ตาราง แผนภูมิ

**สรุปผลการวิจัย**

เป็นการสรุปเนื้อหาในงานวิจัยทั้งหมดที่กล่าวมา ไม่ควรซ้ำซ้อนกับผลการวิจัยแต่เป็นการสรุปประเด็น และสาระสำคัญของการวิจัย ให้สอดคล้องกับวัตถุประสงค์ที่ได้ตั้งเอาไว้

**ข้อเสนอแนะ**

เป็นการเขียนข้อเสนอแนะจากผลการวิจัย ประกอบด้วยข้อเสนอแนะในการนำผลวิจัยไปใช้ในทางปฏิบัติหรือข้อเสนอแนะเชิงนโยบาย และข้อเสนอแนะในการวิจัยต่อไป ซึ่งการเขียนข้อเสนอแนะดังกล่าวต้องเขียน ภายใต้ข้อค้นพบจากการวิจัย

**เอกสารอ้างอิง**

ให้เขียนเอกสารอ้างอิงตามรูปแบบ ระบบ APA (American Psychological Association) กรณีที่มีการอ้างอิงในส่วนเนื้อเรื่อง (citations in text) เพื่อระบุแหล่งที่มาของข้อมูล กำหนดให้ผู้เขียนบทความเขียนการอ้างอิงแบบนาม-ปี (name-year or author-date style) เป็นการอ้างอิงโดยระบุชื่อผู้แต่ง และปีพิมพ์ของเอกสาร ไว้ข้างหน้าหรือข้างหลังข้อความที่ต้องการอ้าง เพื่อบอกแหล่งที่มาของข้อความนั้น และมีการรวบรวมรายการเอกสารที่ใช้อ้างอิงทั้งหมดไว้ตอนท้ายเอกสาร เรียกว่า เอกสารอ้างอิง (references) ยกตัวอย่างเช่น

ผู้แต่ง. (ปี). **ชื่อเรื่อง.** สถานที่พิมพ์: สำนักพิมพ์.

ผู้แต่ง. (ปี). **ชื่อวิทยานิพนธ์.** วิทยานิพนธ์ปริญญา(ระดับ) ชื่อสาขาวิชา สังกัดสาขาวิชา มหาวิทยาลัย.

ผู้แต่ง. (ปีที่พิมพ์). **ชื่อบทความ.** ชื่อวารสาร, ปีที่(ฉบับที่), เลขหน้า.

ผู้แต่ง. (ปี). **ชื่อบทความ.** ชื่อวารสาร, ปีที่พิมพ์ (ฉบับที่), เลขหน้าบทความ.

ผู้แต่ง. (ปี). **ชื่อเรื่อง.** สืบค้นเมื่อวัน เดือน, ปี, จาก ชื่อเว็บไซต์: URL